sukhrobnurali/uzbek-legal-corpus huggingface dataset:
OʻZBEKISTON RESPUBLIKASINING 1992-YIL 15 MAYDAGI KOLLEKTIV XAVFSIZLIK TOʻGʻRISIDAGI ShARTNOMANING IShTIROKChI DAVLATLARI OʻRTASIDAGI HARBIY-TEXNIKAVIY HAMKORLIKNING ASOSIY PRINSIPLARI HAQIDAGI BITIMGA (MOSKVA, 2000-YIL 20 IYuN) HAMDA 1992-YIL 15 MAYDAGI KOLLEKTIV XAVFSIZLIK TOʻGʻRISIDAGI ShARTNOMANING IShTIROKChI DAVLATLARI OʻRTASIDAGI HARBIY-TEXNIKAVIY HAMKORLIKNING ASOSIY PRINSIPLARI HAQIDAGI BITIMGA OʻZGARTISh VA QOʻShIMChALAR KIRITISh TOʻGʻRISIDAGI BAYoNNOMAGA (ISh TARTIBIDA IMZOLANGAN, 2003 YIL 19 SENTYABR) QOʻShILIShI HAQIDA
(law, 2008-08-21)

1-modda. 1992-yil 15-maydagi Kollektiv xavfsizlik toʻgʻrisidagi shartnomaning ishtirokchi davlatlari oʻrtasidagi harbiy-texnikaviy hamkorlikning asosiy prinsiplari haqidagi Bitimga (Moskva, 2000-yil 20-iyun) qoʻshilinsin. 2-modda. 1992-yil 15-maydagi Kollektiv xavfsizlik toʻgʻrisidagi shartnomaning ishtirokchi davlatlari oʻrtasidagi harbiy-texnikaviy hamkorlikning asosiy prinsiplari haqidagi Bitimga oʻzgartish va qoʻshimchalar kiritish toʻgʻrisidagi Bayonnomaga (ish tartibida imzolangan, 2003-yil 19-sentabr) qoʻshilinsin.
OʻZBEKISTON RESPUBLIKASINING 1992-YIL 15 MAYDAGI KOLLEKTIV XAVFSIZLIK TOʻGʻRISIDAGI ShARTNOMANING IShTIROKChI DAVLATLARI OʻRTASIDAGI HARBIY-TEXNIKAVIY HAMKORLIKNING ASOSIY PRINSIPLARI HAQIDAGI BITIM DOIRASIDA YETKAZIB BERILADIGAN, HARBIY SOHA UChUN MOʻLJALLANGAN MAHSULOTLARDAN MAQSADLI FOYDALANILIShI USTIDAN NAZORATNI AMALGA OShIRISh TARTIBI TOʻGʻRISIDA 2002 YIL 7 OKTYABRDA KIShINYOV ShAHRIDA IMZOLANGAN BAYoNNOMAGA HAMDA 1992-YIL 15 MAYDAGI KOLLEKTIV XAVFSIZLIK TOʻGʻRISIDAGI ShARTNOMANING IShTIROKChI DAVLATLARI OʻRTASIDAGI HARBIY-TEXNIKAVIY HAMKORLIKNING ASOSIY PRINSIPLARI HAQIDAGI BITIM DOIRASIDA YETKAZIB BERILADIGAN, HARBIY SOHA UChUN MOʻLJALLANGAN MAHSULOTLARDAN MAQSADLI FOYDALANILIShI USTIDAN NAZORATNI AMALGA OShIRISh TARTIBI TOʻGʻRISIDAGI BAYoNNOMAGA OʻZGARTISh VA QOʻShIMChALAR KIRITISh HAQIDA 2004 YIL 22 NOYABRDA MOSKVA ShAHRIDA IMZOLANGAN BAYoNNOMAGA QOʻShILIShI TOʻGʻRISIDA
(law, 2008-08-21)

1992-yil 15-maydagi Kollektiv xavfsizlik toʻgʻrisidagi shartnomaning ishtirokchi davlatlari oʻrtasidagi harbiy-texnikaviy hamkorlikning asosiy prinsiplari haqidagi Bitim doirasida yetkazib beriladigan, harbiy soha uchun moʻljallangan mahsulotlardan maqsadli foydalanilishi ustidan nazoratni amalga oshirish tartibi toʻgʻrisida 2002-yil 7-oktabrda Kishinyov shahrida imzolangan Bayonnomaga hamda 1992-yil 15-maydagi Kollektiv xavfsizlik toʻgʻrisidagi shartnomaning ishtirokchi davlatlari oʻrtasidagi harbiy-texnikaviy hamkorlikning asosiy prinsiplari haqidagi Bitim doirasida yetkazib beriladigan, harbiy soha uchun moʻljallangan mahsulotlardan maqsadli foydalanilishi ustidan nazoratni amalga oshirish tartibi toʻgʻrisidagi Bayonnomaga oʻzgartish va qoʻshimchalar kiritish haqida 2004-yil 22-noyabrda Moskva shahrida imzolangan Bayonnomaga qoʻshilinsin.
XALQARO PARVOZLAR UCHUN NAVOIY AEROPORTINI OCHISH TOʻGʻRISIDA
(resolution, 2019-06-28)

Oʻzbekiston Respublikasining Havo kodeksiga muvofiq va Oʻzbekiston Respublikasi fuqaro aviatsiyasining xalqaro parvozlarini kengaytirish maqsadida Vazirlar Mahkamasi qaror qiladi: 1. “Oʻzbekiston havo yoʻllari” milliy aviakompaniyasi, Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Tashqi ishlar vazirligining havo kemalarining xalqaro parvozlari uchun Navoiy shahri aeroportini ochish toʻgʻrisidagi taklifi qabul qilinsin. 2. “Oʻzbekiston havo yoʻllari” milliy aviakompaniyasi Oʻzbekiston Respublikasi Parvozlar xavfsizligini nazorat qilish davlat inspeksiyasi bilan birgalikda bir oy muddatda Navoiy shahri aeroporti maqomi boʻyicha maʼlumotlar tayyorlanishini va ularning aeronavigatsiya axborotlari xalqaro toʻplamlarida eʼlon qilinishini tashkil etsin. 3. Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi, Davlat bojxona qoʻmitasi, Veterinariya va chorvachilikni rivojlantirish davlat qoʻmitasi, Sogʻliqni saqlash vazirligi Navoiy shahri aeroportining oʻtkazish punktlarida chegara, bojxona, sanitariya va veterinariya nazoratini qonun hujjatlarida belgilangan tartibda amalga oshirsinlar. 4. “Oʻzbekiston havo yoʻllari” milliy aviakompaniyasi Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi, Davlat bojxona qoʻmitasi, Veterinariya va chorvachilikni rivojlantirish davlat qoʻmitasi, Sogʻliqni saqlash vazirligining tegishli boʻlinmalarini Navoiy shahri aeroportida chegara, bojxona, sanitariya va veterinariya nazoratini samarali amalga oshirish uchun zarur xizmat binolari, aloqa vositalari, asbob-uskunalar va maxsus texnika bilan bepul taʼminlasin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2008-08-19)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida 2007-yil 28-noyabr kuni Toshkent shahrida imzolangan ikki tomonlama harbiy-texnikaviy hamkorlik davrida foydalaniladigan va olingan intellektual faoliyat natijalariga nisbatan oʻzaro huquqni muhofaza qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“2008 YIL UChUN DAVLAT STATISTIKA HISOBOTI ShAKLLARINI TASDIQLASh TOʻGʻRISIDA”GI QARORGA OʻZGARTIRISh VA QOʻShIMChALAR KIRITISh HAQIDA
(resolution, 2008-12-23)

Oʻzbekiston Respublikasi Vazirlar Mahkamasining 2008-yil 30-iyundagi 145-sonli “Yoshlarni umumiy oʻrta, oʻrta maxsus, kasb-hunar taʼlimi va oliy taʼlim tizimi bilan qamrab olinishini, shuningdek keyinchalik ularning ishga joylashishini hisobga olish va hisobotini yuritishni takomillashtirish chora-tadbirlari toʻgʻrisida”gi Qarori ijrosini taʼminlash maqsadida Oʻzbekiston Respublikasi davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2007-yil 9-noyabrdagi 18-sonli “2008-yil uchun davlat statistika hisoboti shakllarini tasdiqlash toʻgʻrisida”gi qaroriga (roʻyxat raqami 1748, 2007-yil 15-dekabr — Oʻzbekiston Respublikasi qonun hujjatlari toʻplami, 2007-y., 50-51-son, 529-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi. 1. 147, 148, 150-son ilovalari oʻz kuchini yoʻqotgan deb hisoblansin. 2. Mazkur oʻzgartirish va qoʻshimchalarning 1 — 5-son ilovalariga* muvofiq 196, 197, 197/1, 198 va 198/1-son ilovalar bilan toʻldirilsin.
POChTA ALOQASI XIZMATLARINI KOʻRSATISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2011-04-28)

Oʻzbekiston Respublikasining “Oʻzbekiston Respublikasining Pochta toʻlovlari xizmatlari toʻgʻrisidagi Bitimga (Buxarest, 2004-yil 5-oktabr) qoʻshilishi haqida”gi Qonunini amalga oshirish maqsadida, buyuraman: 1. Oʻzbekiston aloqa va axborotlashtirish agentligining 2003-yil 3-iyundagi 151-son buyrugʻi bilan tasdiqlangan Pochta aloqasi xizmatlarini koʻrsatish qoidalariga (roʻyxat raqami 1256, 2003-yil 16-iyulda — Oʻzbekiston Respublikasi vazirliklari, davlat qoʻmitalari va idoralari meʼyoriy hujjatlarining axborotnomasi, 2003-y., 13-14-son) ilovaga* muvofiq oʻzgartirish va qoʻshimchalar kiritilsin (ilova qilinadi). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin amalga kiritilsin. 3. Ushbu buyruq ijrosini nazorat qilish Agentlik Bosh direktorining oʻrinbosari A.A. Xodjayev zimmasiga yuklansin.
“KORXONA — MAHALLA” IQTISODIY OʻZARO FAOLIYAT VA HAMKORLIK TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2008-08-13)

Oʻzbekiston Respublikasi Prezidentining “Oʻzbekiston Respublikasi Davlat mulki qoʻmitasining nomini oʻzgartirish toʻgʻrisida” 2005-yil 4-maydagi PF-3603-son Farmoni (Oʻzbekiston Respublikasi qonun hujjatlari toʻplami, 2005-yil, 17-18-son, 128-modda) hamda “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida” 2006-yil 26-apreldagi PQ-335-son Qaroriga (Oʻzbekiston Respublikasi qonun hujjatlari toʻplami, 2006-yil, 17-son, 140-modda) asosan tasdiqlangan Oʻzbekiston Respublikasi Davlat mulkini boshqarish davlat qoʻmitasi toʻgʻrisidagi nizomga muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasi tomonidan 1999-yil 26-avgustda 11-son bilan tasdiqlangan “Korxona — Mahalla” iqtisodiy oʻzaro faoliyat va hamkorlik toʻgʻrisidagi nizom (roʻyxat raqami 808, 1999-yil 27-avgust) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
EKSPORT-IMPORT YuKLARINI RASMIYLAShTIRIShDA BOJXONA ORGANLARIGA TAQDIM ETILADIGAN HUJJATLAR ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2015-12-14)

Oʻzbekiston Respublikasi Bojxona kodeksi, “Davlat bojxona xizmati toʻgʻrisida”gi Oʻzbekiston Respublikasi Qonunining 6 va 7-moddalari, “Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi Qonuni, Oʻzbekiston Respublikasi Prezidentining 2003-yil 26-sentabrdagi PF-3321-sonli “Oʻzbekiston Respublikasida tashqi savdo faoliyatini yanada erkinlashtirish chora-tadbirlari toʻgʻrisida”, 2005-yil 21-iyuldagi PF-3631-sonli “Tashqi iqtisodiy va savdo aloqalari, xorijiy investitsiyalarni jalb etish sohasida boshqaruv tizimini takomillashtirish toʻgʻrisida”gi farmonlari, Oʻzbekiston Respublikasi Vazirlar Mahkamasining 2004-yil 8-iyundagi 269-sonli “Oʻzbekiston Respublikasi Vazirlar Mahkamasi huzuridagi Davlat don inspeksiyasi faoliyatini tashkil etish masalalari toʻgʻrisida”gi qaroriga muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi tomonidan 1998-yil 1-aprelda, Moliya vazirligi tomonidan 1998-yil 2-aprelda 20-son bilan va Davlat bojxona qoʻmitasi tomonidan 1998-yil 3-aprelda 02/19-2-son bilan tasdiqlangan Eksport-import yuklarini rasmiylashtirishda bojxona organlariga taqdim etiladigan hujjatlar roʻyxatiga (roʻyxat raqami 428, 1998-yil 8-aprel — Oʻzbekiston Respublikasi vazirliklari, davlat qoʻmitalari va idoralari qonun hujjatlari axborotnomasi, 1998-y. 4-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kundan oʻtgach kuchga kiradi.
OʻZBEKISTON AKSIYADORLIK TIJORAT SANOAT-QURILISH BANKINING KAPITALLASHUV DARAJASINI YANADA OSHIRISH CHORA-TADBIRLARI TOʻGʻRISIDA
(resolution, 2008-08-13)

Oʻzbekiston aksiyadorlik tijorat sanoat-qurilish banki (“Oʻzsanoatqurilishbank”)ning iqtisodiyotni tarkibiy oʻzgartirishda, sanoatning bazaviy tarmoqlarini modernizatsiya qilish, texnikaviy va texnologik qayta jihozlash boʻyicha investitsiya loyihalarini amalga oshirishda ishtirokini faollashtirish hamda uning resurs bazasi va kapitallashuv darajasini yanada oshirish maqsadida: 1. Quyidagilar “Oʻzsanoatqurilishbank”ning investitsiya loyihalarini amalga oshirish jarayonidagi eng muhim vazifalari deb hisoblansin: oʻz kapitali va jalb etilgan kapital bilan eng avvalo respublika iqtisodiyotining bazaviy tarmoqlarida ishlab chiqarishni tarkibiy oʻzgartirish, modernizatsiya qilish, texnikaviy va texnologik qayta jihozlash jarayonlarida, istiqbolli va yuqori samarali investitsiya loyihalarini tanlab olish hamda amalga oshirishda faol ishtirok etish; neft-gaz, kimyo, elektroenergetika, elektrotexnika va sanoatning boshqa yetakchi tarmoqlarida ishlab chiqarishni modernizatsiyalash, rekonstruksiya qilish, texnik va texnologik jihatdan yangilash dasturlarini loyihaviy moliyalashtirishni taʼminlash; investitsiya loyihalarini birgalikda moliyalashtirish uchun, jumladan xalqaro kapital bozorlaridan xorijiy investitsiya va kreditlarni ragʻbatlantirish hamda sindikatlashtirilgan kreditlarni keng qoʻllash yoʻli bilan zarur kredit resurslarini jalb etish. 2. Maʼlumot uchun qabul qilinsinki, “Oʻzsanoatqurilishbank”ning aksiyadorlari tomonidan umumiy qiymati 65,4 mlrd. soʻm miqdoridagi qoʻshimcha aksiyalarni emissiya qilish hamda bankning ustav kapitalini 100 mlrd. soʻmga yetkazish toʻgʻrisida qaror qabul qilindi. 3. Oʻzbekiston Respublikasi Moliya vazirligi, Markaziy banki, Tiklanish va taraqqiyot jamgʻarmasi hamda “Oʻzsanoatqurilishbankning: Oʻzbekiston Respublikasi Moliya vazirligiga — 35 mlrd. soʻm miqdorida; Oʻzbekiston Respublikasi Tiklanish va taraqqiyot jamgʻarmasiga — 26 mlrd. soʻm miqdorida; belgilangan tartibda qimmatli qogʻozlar bozori orqali, shu jumladan, bank aksiyadorlari — sanoatning bazaviy tarmoqlari korxonalariga — 4,4 mlrd. soʻm miqdorida bank aksiyalarini sotish toʻgʻrisidagi taklifi maʼqullansin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Markaziy banki Raisi F.M.Mullajonov zimmalariga yuklansin.
OʻZBEKISTON RESPUBLIKASI VAZIRLAR MAHKAMASINING “NODAVLAT NOTIJORAT TAShKILOTLARI FAOLIYATINI DAVLAT TOMONIDAN QOʻLLAB-QUVVATLASh TARTIBI TOʻGʻRISIDAGI NIZOMNI TASDIQLASh HAQIDA” 2007-YIL 28 APRELDAGI 86-SON QARORINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Oliy Majlisi Qonunchilik palatasi Kengashining va Oʻzbekiston Respublikasi Oliy Majlisi Senati Kengashining “Nodavlat notijorat tashkilotlarini, fuqarolik jamiyatining boshqa institutlarini qoʻllab-quvvatlashni kuchaytirish chora-tadbirlari toʻgʻrisida” 2008-yil 3-iyuldagi 842-I, 513-I-sonli qoʻshma qaroriga muvofiq Vazirlar Mahkamasi qaror qiladi: Vazirlar Mahkamasining “Nodavlat notijorat tashkilotlari faoliyatini davlat tomonidan qoʻllab-quvvatlash tartibi toʻgʻrisidagi Nizomni tasdiqlash haqida” 2007-yil 28-apreldagi 86-son qarori (Oʻzbekiston Respublikasi QT, 2007-y., 4-son, 22-modda) oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA (OʻZBEKISTON RESPUBLIKASI VAZIRLAR MAHKAMASINING “TOSHKENT DAVLAT TEXNIKA UNIVERSITETIDA KADRLAR TAYYORLASH TARKIBINI TAKOMILLASHTIRISH TOʻGʻRISIDA” 2008-YIL 18-IYUNDAGI 134-SON QARORI)
(resolution, 2025-12-16)

Oʻzbekiston Respublikasi Vazirlar Mahkamasining “Toshkent davlat texnika universitetida kadrlar tayyorlash tarkibini takomillashtirish toʻgʻrisida” 2008-yil 18-iyundagi 134-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Quyidagilar: Vazirlar Mahkamasining “Toshkent davlat aviatsiya institutini tashkil etish va uning faoliyati masalalari toʻgʻrisida” 1995-yil 12-iyuldagi 269-son qarori; Vazirlar Mahkamasining “Toshkent davlat texnika universitetining tashkiliy tuzilmasini takomillashtirish toʻgʻrisida” 2005-yil 18-maydagi 123-son qarori 2-bandining ikkinchi xatboshi va ushbu qarorga 1-ilova oʻz kuchini yoʻqotgan deb hisoblansin. 3. Vazirlar Mahkamasining “Toshkent shahrida Xalqaro Vestminster universitetini tashkil etish toʻgʻrisida” 2002-yil 16-yanvardagi 22-son qarori 5-bandining toʻrtinchi xatboshidagi “Toshkent davlat aviatsiya instituti” soʻzlari “Toshkent davlat texnika universitetining Toshkent shahar, Shahrisabz koʻchasi, 25-uyda joylashgan Aviatsiya fakulteti” soʻzlari bilan almashtirilsin.
VAZIRLAR MAHKAMASINING “OʻZDEUAVTO” AJ MAHSULOTINI EKSPORT QILIShNI RAGʻBATLANTIRISh ChORA-TADBIRLARI TOʻGʻRISIDA” 1997-YIL 17-IYUNDAGI 302-SON QARORINI OʻZ KUChINI YOʻQOTGAN DEB HISOBLASh HAQIDA
(resolution, 2022-07-22)

Oʻzbekiston Respublikasining Soliq kodeksiga va Oʻzbekiston Respublikasi Vazirlar Mahkamasining “Davlat bojlari stavkalariga qoʻshimchalar kiritish toʻgʻrisida” 2008-yil 29-fevraldagi 35-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “OʻzDEUavto” AJ mahsulotini eksport qilishni ragʻbatlantirish chora-tadbirlari toʻgʻrisida” 1997-yil 17-iyundagi 302-son qarori oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
MAJBURIY TARTIBDA SERTIFIKATLANADIGAN MAHSULOT TURLARI ROʻYXATIGA QOʻShIMChA VA OʻZGARTIRIShLAR KIRITISh TOʻGʻRISIDA
(resolution, 2022-07-22)

Sport inventarlari sifatini taʼminlash maqsadida, shuningdek Vazirlar Mahkamasining “2008—2012-yillar davrida ishlab chiqarish quvvatlarini modernizatsiya qilish asosida sifatli sport anjomlari, inventarlari va asbob-uskunalari ishlab chiqarishni kengaytirish dasturi toʻgʻrisida” 2008-yil 20-fevraldagi 26-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2004-yil 6-iyuldagi 318-son qarori (Oʻzbekiston Respublikasi QT, 2004-y., 7-son, 63-modda; 2008-y., 5-son, 17-modda) bilan tasdiqlangan Majburiy tartibda sertifikatlanadigan mahsulot turlari roʻyxatiga ilovaga muvofiq qoʻshimcha va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Mashinasozlikni, elektrotexnika va aviatsiya sanoatini rivojlantirish, mahsulotlarni standartlashtirish masalalari axborot-tahlil departamentiga yuklansin. 1. Quyidagi mazmundagi 361-pozitsiya qoʻshilsin: 2. 47-pozitsiyaning “Nomi” ustunidagi “bolalar assortimenti” soʻzlaridan keyin “va boks poyabzallari” soʻzlari qoʻshilsin. 3. Quyidagi mazmundagi 471-pozitsiya qoʻshilsin: 4. 61-pozitsiya quyidagi tahrirda bayon qilinsin:
QIShLOQ XOʻJALIGI TOVAR IShLAB ChIQARUVChILARI TOMONIDAN TOʻLANADIGAN YAGONA YER SOLIGʻI SUMMASIDAN QIShLOQ XOʻJALIGINI TEXNIKA BILAN TAʼMINLAShNI DAVLAT TOMONIDAN QOʻLLAB-QUVVATLASh JAMGʻARMASIGA OʻTKAZILADIGAN QATʼIY BELGILANGAN AJRATMALAR TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2008-08-05)

“Idoraviy normativ hujjatlarni tayyorlash va qabul qilish qoidalari” (2000-yil 16-oktabr, roʻyxat raqami 979)ning 83 va 84-bandlariga asosan Oʻzbekiston Respublikasi Moliya vazirligi, Markaziy bank Boshqaruvi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Markaziy bank Boshqaruvi va Davlat soliq qoʻmitasining 2002-yil 6-fevraldagi 30, 210-V va 2002-28-son qarori bilan tasdiqlangan “Qishloq xoʻjaligi tovar ishlab chiqaruvchilari tomonidan toʻlanadigan yagona yer soligʻi summasidan qishloq xoʻjaligini texnika bilan taʼminlashni davlat tomonidan qoʻllab-quvvatlash jamgʻarmasiga oʻtkaziladigan qatʼiy belgilangan ajratmalar tartibi toʻgʻrisidagi nizom” (2002-yil 6-mart, roʻyxat raqami 1105 — Meʼyoriy hujjatlar axborotnomasi, 2002-y., 5-son) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI MOLIYA VAZIRINING AYRIM BUYRUQLARINI OʻZ KUChINI YOʻQOTGAN DEB HISOBLASh TOʻGʻRISIDA
(order, 2008-08-05)

Idoraviy meʼyoriy hujjatlarni tayyorlash va qabul qilish Qoidalarining (2000-yil 16-oktabr, roʻyxat raqami 979) 83 va 84-bandlariga muvofiq buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi moliya vazirining 2006-yil 27-iyundagi 60-son “Samarqand viloyati va Toshkent shahrida gʻaznachilik ijrosida buxgalteriya hisobi haqida Vaqtinchalik qoidalarini tasdiqlash toʻgʻrisida”gi buyrugʻi (2006-yil 24-iyul roʻyxat raqami 1601 — Oʻzbekiston Respublikasi qonun hujjatlari toʻplami, 2006-y., 30-son, 298-modda); Oʻzbekiston Respublikasi moliya vazirining 2006-yil 24-oktabrdagi 90-son “Samarqand viloyati gʻaznachilik ijrosida buxgalteriya hisobi haqida Vaqtinchalik qoidalarini tasdiqlash toʻgʻrisidagi buyrugʻiga oʻzgartirish va qoʻshimchalar kiritish haqida”gi buyrugʻi (2006-yil 11-noyabr, roʻyxat raqami 1601-1 — Oʻzbekiston Respublikasi qonun hujjatlari toʻplami, 2006-y., 46-47-son, 464-modda). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
KOREYA RESPUBLIKASI HUKUMATINING IQTISODIY HAMKORLIKNI RIVOJLANTIRISH FONDI (YEDSF) IMTIYOZLI KREDITI MABLAGʻLARI HISOBIDAN MOLIYALASHTIRILADIGAN OʻRTA MAXSUS, KASB-HUNAR TAʼLIMINI RIVOJLANTIRISH LOYIHASINI AMALGA OSHIRISH YUZASIDAN QOʻSHIMCHA CHORA-TADBIRLAR TOʻGʻRISIDA
(resolution, 2012-01-25)

Taʼlim yoʻnalishlariga muvofiq eng maqbul tarzda butlash hisobiga oʻquv-laboratoriya uskunalari bilan jihozlanadigan kasb-hunar kollejlari sonini koʻpaytirish maqsadida: 1. Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazining umumiy kredit summasi doirasida oʻquv-laboratoriya uskunalari bilan jihozlanadigan kasb-hunar kollejlari sonini loyihaga muvofiq xarid qilinadigan uskunalar roʻyxatidan bir-biriga oʻxshashlarini, shuningdek oʻquv jarayonida toʻliq hajmda ishlatilmaydiganlarini chiqarib tashlash hisobiga 60 tadan 150 tagacha oshirish, koʻrsatilgan roʻyxatda nomi yozilgan uskunalarni 138 tadan 43 tagacha qisqartirish toʻgʻrisidagi taklifi maʼqullansin. 2. Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi, Moliya vazirligi, Iqtisodiyot vazirligi, Tashqi iqtisodiy aloqalar, investitsiyalar va savdo vazirligi: loyihaning kiritiladigan oʻzgartishlarni hisobga olgan holda yangilangan texnik-iqtisodiy hisob-kitoblarini tender savdolari natijalariga koʻra, belgilangan tartibda Vazirlar Mahkamasiga kiritsin; loyiha doirasida amalga oshirilishi nazarda tutilgan barcha tartib-qoidalar oʻz vaqtida bajarilishining aniq muddatlarini belgilasin va uning ijro muddati asossiz choʻzilishiga yoʻl qoʻyilmasligini taʼminlaydigan qatʼiy nazoratni oʻrnatsin. 3. Koreya Respublikasi Hukumatining Iqtisodiy hamkorlikni rivojlantirish fondi (EDCF) imtiyozli krediti mablagʻlari hisobidan amalga oshiriladigan loyiha doirasida quyidagilar: investitsiya davrida bevosita yetkazib beruvchi hamda pudratchilardan xarid qilinadigan tovarlar (ishlar, xizmatlar) qoʻshilgan qiymat soligʻidan, davlatning maqsadli fondlariga va budjetdan tashqari Taʼlim va tibbiyot muassasalarini rekonstruksiya qilish, mukammal taʼmirlash va jihozlash jamgʻarmasiga majburiy ajratmalardan; loyihaning xorijiy qatnashchilari Oʻzbekiston Respublikasidagi toʻlov manbaidan undiriladigan foyda soligʻi toʻlashdan ozod etilsin. 4. Mazkur Qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari R.S. Qosimov zimmalariga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2008-07-31)

1. Oʻzbekiston Respublikasi Hukumati bilan Indoneziya Respublikasi Hukumati oʻrtasida 2008-yil 13-may kuni Toshkent shahrida imzolangan Savdo haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.